Dellingshausen

**Dellingshausen** (vene keeles *Деллингсгаузен*) on baltisaksa aadlisuguvõsa.

Dellingshausenite esindaja tuli Saksimaalt Eestisse 15. sajandi lõpus, kuni 18. sajandi lõpuni olid nad kaupmeheperekond ja Tallinna linnakodanikud, algul ainult Tallinnas, seejärel Saaremaal. Gaspar Dellinghausen oli 1602 Tallinna rae ja alamkohtu sekretär. 

Dellingshausenite Saaremaa haru esindaja Thomas von Dellingshausen (1721–1797) aadeldati 1785. aastal aadlikuks, ta immatrikuleeriti Saaremaa rüütelkonna aadlimatriklisse 1786 ja tema poeg Friedrich Adolph von Dellingshausen (1769−1839) immatrikuleeriti Eestimaa rüütelkonna aadlimatriklisse 1812. aastal.

## Suguvõsa liikmed
*Heinrich Dellinghausen (surn. 1525),  Mustpeade vennaskonna liige (1479), Tallinna linna kodanik (1483), Tallinna Suurgildi oldermann 1508–1511
*Barthold Dellinghausen (surn. enne 1600), Mustpeade vennaskonna liige (1582)
*Wedich (Wedekin) Dellinghausen (sünd Tallinnas, surn 1657  Göteborg), kaupmees Göteborgis (1646)
*Hans von Dellingshausen (1640/1641–1705), Rootsi sõjaväelane ja riigitegelane, aadeldatud Rootsis 27.02.1680. aastal, introdutseeriti Rootsi rüütelkonda tituleerimata aadlisuguvõsana nr. 958 all (Rootsi wiki: Hans von Dellingshausen)

Dellingshausenite sugupuu, mille esitamiseks on kasutatud de Villiers/Pama süsteemi (en)
*A Johann Daniel von Dellingshausen (1600–1648), Tallinna raehärra
**B Thomas Dellingshausen, algselt kaupmehesell Tallinnas, Tallinna kodanik (1675)
***C Thomas Dellingshausen (1678–1731), Kuressaare raehärra
****D1 Peter Johann Dellingshausen (1716–1754), Kuressaare rae sündik, Lõo mõisnik
****D2 Gustav Adolph Dellingshausen (1720–1787), Kuressaare bürgermeister
*****E Friedrich Thomas Dellingshausen (1745–1795)
****D3 Vabahärra Thomas von Dellingshausen (1721–1797), Loode, Kudjapäe, Anijala, Vana-Nõmpa, Liiva-Nõmpa, Tiinuse, Pihtla, Mõntu, Koltse, Pamma ja Mäe mõisnik. Sai 1785. aastal Saksa-Rooma vabahärra tiitli;
*****E1 vabahärra Woldemar Thomas von Dellingshausen (1766−1799), Venemaa sõjaväelane (porutšik), mõisaomanik
*****E2 Vabahärra Friedrich Adolph von Dellingshausen (1769−1839), Tiinuse, Sootaguse, Haljala, Aaspere, Essu ja Loobu, Vatku, Hulja, Kruusimäe, Undla ja Hõbeda, Andja, Rägavere, Linnape, Põriki, Pruuna, Räsna, Päädeva, Kiideva, Seljaküla, Kalju ja Leila, Mõisaküla mõisnik, kreisisaadik, Eestimaa maanõunik, abielus Karoline von Krusensterniga. Maetud  Sipelga kalmistule.
******F1 Parun *Karl* Thomas von Dellingshausen (1791–1861), Venemaa sõjaväelane (suurtükiväe leitnant), meeskohtunik, Essu, Hulja, Kruusimäe, Undla mõisa, Räsna, Andja ja Toomla mõisnik. Hulja-Undla (saksa keeles *Hulljell-Undell*) suguvõsaliin
*******G1 Parun *Friedrich* Ewald Thomas von Dellingshausen (1822–1890) Venemaa sõjaväelane (kaardiväestaabirittmeister), Andja, Hulja, Essu ja Undla mõisnik 
********H Parun *Karl* Thomas Friedrich von Dellingshausen (1859–1945), Hulja ja Undla mõisnik
*********I1 Parun *Friedrich* Karl Thomas von Dellingshausen (1885–1968), Hulja jäänukmõisa - Pardiraba talu pidaja Undla vallas
*********I2 Parun *Bruno* Heinrich Nikolai von Dellingshausen (1891–1969)
*********I3 Parun *Eduard* Kurt von Dellingshausen (1894–1976), Venemaa sõjaväelane (rittmeister), sõjaväelendur, kaupmees
*******G2 Parun Karl *Eduard*  Ludwig von Dellingshausen (1824–1888), Venemaa sõjaväelane (jalaväekindral), Pruuna, Põriki ja Terakjärve mõisnik (Vene wiki: Эдуард Карлович Деллингсгаузен)
********H *Karl* Paul Friedrich von Dellingshausen (1857–1915), Venemaa sõjaväelane (keisri ihukaitse tragunipolgu rittmeister), Pruuna, Põriki ja Terakjärve mõisnik, abielus Helene Luise Josephine (sündinud von Behriga, (1872–)
*******G3 Parun *Hermann* Georg von Dellingshausen (1831–1871), Venemaa sõjaväelane (staabirittmeister)
*******G4 Parun Ivan von Dellingshausen (1837–1875), Venemaa sõjaväelane (polkovnik), Andja ja Essu mõisnik
********H Paruness Julie Therese von Ungern-Sternberg (sündinud von Dellingshausen) (1871–), Essu ja Andja mõisnik
******F2 Parun Johann ''Eduard'' von Dellingshausen (1795–1845), Venemaa sõjaväelane (kindraladjutant ja keiser Nikolai I isiklik adjutant); Aaspere, Sauste, Loobu, Hõbeda ja Vatku mõisnik (Vene wiki: Иван Фёдорович Деллингсгаузен).  Loobu-Aaspere (saksa keeles *Loop-Kattentack*) suguvõsaliin
*******G Parun Nikolai von Dellingshausen (1827–1896), Eestimaa Rüütelkonna peamees 1868–1869, kihelkonnakohtunik,  kreisisaadik, Aaspere, Hõbeda, Loobu ja Vatku mõisnik (Saksa wiki: Nikolai Dellingshausen)
********H1 Parun *Nikolai* Friedrich von Dellingshausen (1861–1926), Vatku, Hõbeda ja Loobu mõisnik 
********H2 Parun Eduard Julius Alexander von Dellingshausen (1863–1939), Eestimaa Rüütelkonna viimane peamees 1902–1918
******F3 Parun *Friedrich* Alexis von Dellingshausen (1805–1883 Pariis),  Venemaa sõjaväelane (kaardiväepolkovnik),  Pruuna ja Põriki mõisnik
******F4 Parun *Julius* Adolf von Dellingshausen (1808–1882 Stuttgart, Baden-Württemberg),  Venemaa sõjaväelane (leitnant), Andja ja Essu mõisnik. Württembergi suguvõsaliin
*******G1 vabahärra Ludwig Julius Friedrich Adam von Dellingshausen (1844–1915 Peterburi)
*******G2 vabahärra  Alexander Dietrich Ludwig Adam von Dellingshausen (1857–1925 Stuttgart)
********H1 vabahärra  Alexander von Dellingshausen (1889–1960) (Деллингсгаузен, Александр Александрович), Venemaa keisririigi  ja Landesveeri sõjaväelane (polkovnik)
********H2 vabahärra  Nikolai von Dellingshausen (sünd. 1892), Venemaa keisririigi sõjaväelane (kapten)
********H3 vabahärra  Roman von Dellingshausen (sünd. 1894), insener

## Mõisavaldused

Eestimaal kuulusid suguvõsale erinevatel aegadel: Mõisaküla (*Moisaküll*), Essu (*Jess*), Andja (*Addinal*), Toomla (*Thomel*), Rägavere (*Reggafer*), Päädeva (*Pedua*), Kiideva (*Kiwidepäh*), Seljaküla (*Sellenküll*), Linnape (*Linnapäh*), Räsna (*Resna*), Kalju (*Groß Kaljo*), Leila (*Leilis*), Aaspere (*Kattentack*), Sauste (*Sauß*), Loobu (*Loop*), Arbavere (*Arbafer*), Hõbeda (*Höbbet*), Vatku (*Wattküll*), Hulja (*Huljel*), Undla (*Undel*), , Pruuna (*Tois*), Põriki (*Porrik*), Terakjärve (*Annenhof*) mõis.

Saaremaal: Loode (*Lodenhof*), Kudjapäe (*Kudjapäh*), Anijala (*Hannijal*), Vana-Nõmpa (*Alt-Nempa*), Liiva-Nõmpa (*Neu-Nempa*), Tiinuse (*Ficht*), Pihtla (*Pichtendahl*), Mõntu (*Mento*) koos Koltse`ga (*Kolz*), Pamma (*Pamberg*), Mäe (*Mähemois*), Nurme (*Nurms*), Käesla (*Käsel*), Laimjala (*Laimjall*) ja Sootaguse mõis. 
## Viited

## Välislingid

*Suguvõsa Eestimaa rüütelkonna genealoogilises käsiraamatus 1930  
*Suguvõsa Saaremaa rüütelkonna genealoogilises käsiraamatus  
*Dellingshausenite aadlivapid Eesti Ajalooarhiivis
*Baltlased väärivad “Aasta tegu 2007” nominendi staatust Virumaa Teataja 21.12.2007